उत्तरप्रदेश विधानसभा चुनाव के लिए भाजपा की ओर से चुनाव आयोग को सौंपे गए स्टार प्रचारकों की दूसरी सूची में वरुण गांधी, मुरली मनोहर जोशी और विनय कटियार जैसे नेताओं के नाम को शामिल किया गया है। भाजपा के स्टार प्रचारकों की पहली सूची में इनके नाम शामिल नहीं किये गए थे। भाजपा के स्टार प्रचारकों की दूसरी सूची में प्रधानमंत्री नरेन्द्र मोदी, भाजपा अध्यक्ष अमित शाह समेत 40 नेताओं के नाम शामिल किये गए जो 19 फरवरी और 23 फरवरी को होने वाले चुनाव से संबंधित हैं। अगर इसके बाद कोई नयी सूची नहीं सौंपी जायेगी तब यह शेष चरण के चुनाव के लिए वैध मानी जायेगी।